60000 രൂപ പ്രതിവര്ഷ സമ്ബാദ്യത്തില് നിന്ന് നാല് ലക്ഷത്തിലേക്ക് മാറ്റത്തിന്റെ വഴിയില് ലാഭം കൊയ്ത കര്ഷകന്.. നമ്മുടെ രാജ്യത്ത് കര്ഷകര് നേരിടുന്ന ബുദ്ധിമുട്ടുകള് ഏറെയാണ്. സാമ്ബത്തികമായി നേട്ടങ്ങള് കൊയ്യാന് സാധിക്കാത്തവരാണ് മിക്കവരും. കാലം തെറ്റി വരുന്ന മഴയും വേനലും ജലക്ഷാമവുമെല്ലാം കര്ഷകരെ നാളുകളായി വലയ്ക്കുകയാണ്. എന്നാല് ശാസ്ത്ര സാങ്കേതിക വിദ്യകളുടെ സഹായത്തോടെ ഈ പ്രതിസന്ധികളെ ഒക്കെ തരണം ചെയ്തിരിക്കുകയാണ് ശങ്കര് ജാത് എന്ന കര്ഷകന്. രാജസ്ഥാനിലെ സലേര ഗ്രാമത്തിലാണ് ശങ്കറിന്റെ കൃഷി. തന്റെ ഒന്നേകാല് ഏക്കര് സ്ഥലത്ത് ഗോതമ്ബും ബീന്സ് തക്കാളിയുമൊക്കെയാണ് കൃഷി ചെയ്യുന്നത്. മറ്റു കര്ഷകരെ പോലെ തനിക്കും കാര്യമായ ലാഭമൊന്നും കൃഷിയില് നിന്ന് ലഭിച്ചിരുന്നില്ല. രാജസ്ഥാനിലെ വരണ്ട കാലാവസ്ഥയും ജലക്ഷാമവുമെല്ലാം അതികവും കൃഷിയ്ക്ക് വില്ലനായി വന്നു. മണ്സൂണ് കാലത്തെയാണ് കര്ഷകരെല്ലാം ആശ്രയിച്ചിരുന്നത്. പിന്നീടാണ് ശങ്കര് ശാസ്ത്രീയമായ കൃഷി രീതികളെ കുറിച്ച് അറിയാനും പഠിക്കാനും തുടങ്ങിയത്. ഭാരതീയ അഗ്രോ ഇന്ഡസ്ട്രീസ് ഫൌണ്ടേഷന്റെ റിസര്ച്ച് ഫൌണ്ടേഷന്റെ കീഴില് ശങ്കര് ന്യുതനമായ ശാസ്ത്ര സാങ്കേതിക വിദ്യകള് പരിശീലിക്കാനും പഠിക്കാനും തുടങ്ങി. അങ്ങനെ 60000 രൂപ പ്രതിവര്ഷം സമ്ബാദിച്ചു പോന്ന ശങ്കര് നാല് ലക്ഷം രൂപ പ്രതിവര്ഷം സമ്ബാദ്യമുള്ള കര്ഷകനായി മാറി. കൃഷിയ്ക്ക് വേണ്ട ജൈവരീതികള് നല്ല വിളവുണ്ടാകാന് സാഹായിച്ചു. ഒന്നേകാല് ഏക്കര് ഭൂമി കാര്യക്ഷമായി ഉപയോഗിച്ച് അതില് അനുയോജ്യമായ വിളകള് നട്ടുപിടിപ്പിച്ചു. ഭൂമിയിലെ ബാഷ്പീകരണ നിരക്ക് കുറയ്ക്കാന് പുതയിടല് നടപ്പാക്കി. ഈ വിദ്യയിലൂടെ ജലത്തിന്റെ ആവശ്യകത എഴുപത് ശതമാനം വരെ കുറയ്ക്കാന് സാധിച്ചു. Read Also : 60000 രൂപ പ്രതിവര്ഷ സമ്ബാദ്യത്തില് നിന്ന് നാല് ലക്ഷത്തിലേക്ക് മാറ്റത്തിന്റെ വഴിയില് ലാഭം കൊയ്ത കര്ഷകന്.. തുടക്കത്തില് ഏറെ വെല്ലുവിളികള് നേരിട്ടെങ്കിലും ഭാരതീയ അഗ്രോ ഇന്ഡസ്ട്രീസ് ഫൌണ്ടേഷന്റെ സഹായത്തോടെ മുന്നോട്ട് പോയി. എങ്കിലും കൃഷിയിലേക്കുള്ള നിക്ഷേപം വെല്ലുവിളിയായിരുന്നു. പലരില് നിന്നും കടം വാങ്ങിയാണ് കൃഷിയിലേക്ക് ഇറക്കിയത്. തുടക്കത്തിലെ വെല്ലുവിളികളെല്ലാം പിന്നീട് ലാഭം നേടിത്തന്നെന്നും ശങ്കര് പറയുന്നു. ഇപ്പോള് പലരും തന്നെ ഈ കൃഷി രീതിയും മറ്റും പഠിക്കാനായി സമീപിക്കാറുണ്ട്. അവര്ക്കൊക്കെ കൃഷിയിടം കാണിച്ച് കൊടുത്ത് തന്നെയാണ് രീതി പറഞ്ഞു കൊടുക്കാറ്. അത് അവരില് ആത്മവിശ്വാസം വളരാന് സഹായിക്കും. ഇപ്പോള് അയല്ഗ്രാമങ്ങളില് നിന്ന് വരെ ആളുകള് തന്നെ തേടിയെത്താറുണ്ടെന്ന് ശങ്കര് പറയുന്നു. Story Highlights : Yubari King Melonworlds most expensive melon